
Parlamentul  României

Camera  Deputaţilor
Comisia pentru administraţie publică,                Comisia pentru sănătate şi familie amenajarea teritoriului şi echilibru ecologic

          Bucureşti, 15.11.2010                                             Bucureşti, 15.11.2010               

                    Nr.26/1112                                                                Nr.28/ 272
BIROULUI  PERMANENT

AL

CAMEREI DEPUTAŢILOR,
Vă înaintăm raportul comun asupra proiectului de Lege privind aprobarea Ordonanţei Guvernului nr.12/2010 pentru modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale   (PLx 187/2010).
În raport de obiectul şi conţinutul său, proiectul de lege  face parte din categoria legilor ordinare în conformitate cu prevederile articolului 73 din Constituţia României, republicată.

                   PREŞEDINTE,                                            PREŞEDINTE,

    SULFINA BARBU                                      RODICA NASSAR

Parlamentul  României

Camera  Deputaţilor
Comisia pentru administraţie publică,                Comisia pentru sănătate şi familie amenajarea teritoriului şi echilibru ecologic

              Bucureşti, 15.11.2010                                         Bucureşti, 15.11.2010               

                        Nr.26/1112                                                          Nr.28/ 272
                             RAPORT COMUN
asupra proiectului de Lege privind aprobarea Ordonanţei Guvernului nr.12/2010 pentru modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale
 (PLx 187/2010)
În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru sănătate şi familie au fost sesizate, prin adresa nr.PL.x 187 din 19 aprilie 2010, cu dezbaterea pe fond, în procedură obişnuită, a proiectului de Lege privind aprobarea Ordonanţei Guvernului nr.12/2010 pentru modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale.

Potrivit prevederilor  art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.


Senatul, în calitate de primă Cameră sesizată, a adoptat proiectul de Lege, în şedinţa din 13 aprilie 2010.


Consiliul Legislativ, prin avizul nr.45/20.01.2010, a avizat favorabil proiectul de Lege.


Consiliul Economic şi Social, prin avizul nr.187/25.01.2010, a avizat favorabil proiectul de Lege.


Comisia juridică, de disciplină şi imunităţi, prin avizul nr.PL.x-187 din 10 martie 2009, a avizat favorabil proiectul de Lege.


Comisia pentru muncă şi protecţie socială a avizat favorabil proiectul de lege prin avizul nr.27/293 din 5 mai 2010.


Comisia pentru buget, finanţe şi bănci a avizat favorabil proiectul de lege prin avizul nr.200 din 12.05.2010.

Ministerul Sănătăţii a înaintat punctul de vedere nr.67594/9.11.2010.

Prezentul proiect de Lege are ca obiect reglementarea modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice şi locale, cu completările ulterioare, în sensul stabilirii unor măsuri în domeniul descentralizării sistemului sanitar. Prin prezentul act normativ se stabileşte un termen de transfer al unităţilor sanitare cu paturi către autorităţile administraţiei publice locale şi Primăriei Municipiului Bucureşti, până la data de 1.07.2010, întrucât termenul de 1.01.2010, prevăzut în OUG nr.162/2008, pentru finalizarea fazelor pilot, a fost depăşit
În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru administraţie publică, amenajarea teritoriului şi echilibru ecologic au examinat proiectul de Lege, în şedinţa din 4 mai 2010. La lucrările Comisiei a participat, în calitate de invitat, din partea Ministerului Sănătăţii domnul  Cristian Anton IRIMIE  – secretar de stat. Din numărul total de 33 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 31 deputaţi.

În urma dezbaterilor, membrii Comisiei pentru administraţie publică, amenajarea teritoriului şi echlibru ecologic au hotărât, cu unanimitate de voturi să propună plenului Camerei Deputaţilor adoptarea proiectului de Lege privind aprobarea Ordonanţei Guvernului nr.12/2010 pentru modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale (Plx 187/2010), în forma adoptată de Senat.
În conformitate cu prevederile art. 61 din Regulamentul Camerei Deputaţilor, republicat, membrii Comisiei pentru sănătate şi familie au examinat proiectul de Lege, în şedinţa din 9 noiembrie 2010. La lucrările Comisiei a participat, în calitate de invitat, din partea Ministerului Sănătăţii domnul  Cristian Anton IRIMIE  – secretar de stat. Din numărul total de 18 membri ai Comisiei pentru sănătate şi familie  au participat la dezbateri 15 deputaţi.

În urma dezbaterilor, membrii Comisiei pentru sănătate şi familie au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind aprobarea Ordonanţei Guvernului nr.12/2010 pentru modificarea şi completarea Ordonanţei de urgenţă a Guvernului nr.162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, în forma adoptată de Senat (Plx 187/2010, în forma adoptată de Senat.


În raport cu obiectul şi conţinutul reglementării, proiectul de Lege face parte din categoria legilor ordinare.
          PREŞEDINTE,                                          PREŞEDINTE,

     SULFINA BARBU                                       RODICA NASSAR




    SECRETAR,                                          SECRETAR,  

   GHEORGHE CIOCAN                       ION BURNEI
Întocmit,

Consilier Sofia Chelaru
Consilier Florin Danciu

